CELEX: E2012P0014
Language: fi
Date: 2012-12-04 00:00:00
Title: EFTAn valvontaviranomaisen 4 päivänä joulukuuta 2012 Liechtensteinin ruhtinaskuntaa vastaan nostama kanne (Asia E-14/12)

7.3.2013   
            
            
               FI
            
            
               Euroopan unionin virallinen lehti
            
            
               C 66/28
            
         EFTAn valvontaviranomaisen 4 päivänä joulukuuta 2012 Liechtensteinin ruhtinaskuntaa vastaan nostama kanne
   (Asia E-14/12)
   2013/C 66/08
   EFTAn valvontaviranomainen, Rue Belliard 35, 1040 Bryssel, Belgium asiamiehinään Xavier Lewis, Clémence Perrin ja Catherine Howdle, on nostanut 4 päivänä joulukuuta 2012 EFTAn tuomioistuimessa kanteen Liechtensteinin ruhtinaskuntaa vastaan.
   EFTAn valvontaviranomainen on pyytänyt EFTAn tuomioistuinta toteamaan, että
   
               1)
            
            
               Liechtensteinin ruhtinaskunta, jäljempänä ’Liechtenstein’, ei ole täyttänyt Euroopan talousalueesta tehdyn sopimuksen 31 ja 36 artiklan mukaisia velvoitteitaan, kun se pitää voimassa lainsäädännön, jonka nojalla työvoiman vuokrausyrityksestä vastaavien, Liechtensteinissa asuvien henkilöiden on maksettava 50 000 Sveitsin frangin vakuus, kun taas samanlaista toimintaa harjoittavien, Liechtensteinin ulkopuolella asuvien henkilöiden ja yritysten, jotka pyrkivät välittämään tilapäistyövoimapalveluja yli rajojen, on maksettava 100 000 Sveitsin frangin vakuus, ja
            
         
               2)
            
            
               Liechtensteinin ruhtinaskunta maksaa oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               EFTAn valvontaviranomainen toteaa, että Liechtenstein ei ole noudattanut EFTAn valvontaviranomaisen 25. tammikuuta 2012 antamaa perusteltua lausuntoa, joka koskee ETA-sopimuksen 31 ja 36 artiklan mukaisen velvoitteen noudattamatta jättämistä tilapäisten työsuhteiden ja työllisyyspalvelujen alalla.
            
         
               —
            
            
               Kyseessä olevat Liechtensteinin toimenpiteet ovat työnvälitystä ja henkilöstön vuokrausta koskevasta laista 11 päivänä heinäkuuta 2000 annetun asetuksen (Verordnung vom 11. Juli 2000 zum Gesetz über die Arbeitsvermittlung und den Personalverleih) 25 ja 26 artikla.
               EFTAn valvontaviranomainen katsoo, että näillä toimenpiteillä Liechtensteinin kansallisessa lainsäädännössä määrätään työvoiman vuokrausyrityksestä vastaavat, Liechtensteinissa asuvat henkilöt maksamaan 50 000 Sveitsin frangin vakuus. Samalla lainsäädännöllä samanlaista toimintaa harjoittavat, Liechtensteinin ulkopuolella asuvat henkilöt, jotka välittävät tilapäistyövoimapalveluja, määrätään maksamaan 100 000 Sveitsin frangin vakuus. Sama 100 000 Sveitsin frangin vakuus vaaditaan myös Liechtensteinin ulkopuolelle sijoittautuneilta työvoiman vuokrausyrityksiltä, jotka pyrkivät tarjoamaan tällaisia palveluja yli rajojen.
            
         
               —
            
            
               EFTAn valvontaviranomainen toteaa, että pitämällä tämän lainsäädännön voimassa nykymuodossaan Liechtenstein rikkoo ETA-sopimuksen 31 ja 36 artiklan mukaisia velvoitteitaan.